**KLIJENT: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predmet: O B A V J E Š T E NJ E**

Skupština Crne Gore donijela je **Zakon o dopuni zakona o sprječavanju nelegalnog poslovanja.**

U Zakonu o sprječavanju nelegalnog poslovanja ("Službeni list CG", broj 29/13) u stavu 1 člana 9 izvršena je sljedeća dopuna:

Član 9

Lice koje ima učešće preko 30% u kapitalu privrednog društva nad kojim je otvoren stečaj ili postupak likvidacije, koje ne izmiruje poreske obaveze, odnosno čiji su računi blokirani u postupku prinudne naplate, ne može osnovati privredno društvo ili se registrovati za obavljanje djelatnosti kao preduzetnik ili na osnovu zaključenog ugovora o prenosu udjela steći udio, odnosno svojstvo člana drugog privrednog društva.

Zabrana osnivanja privrednog društva, u smislu stava 1 ovog člana, odnosi se i na zavisna društva tog privrednog društva.

Mjera iz stava 1 ovog člana traje do prestanka razloga zbog kojih je uvedena.

Licem, u smislu stava 1 ovog člana, smatra se privredno društvo, preduzetnik i fizičko lica.

 Dakle, do sada lice koje ima učešće preko 30% u kapitalu privrednog društva nad kojim je otvoren stečaj ili postupak likvidacije, koje ne izmiruje poreske obaveze, odnosno čiji su računi blokirani u postupku prinudne naplate, nije moglo osnovati privredno društvo ili se registrovati za obavljanje djelatnosti kao preduzetnik.

Ovim dopunama se to proširilo i na nemogućnost sticanja udjela na osnovu zaključenog ugovora o prenosu udjela, odnosno sticanja svojstva člana drugog privrednog društva.

Zakon o dopuni zakona u prilogu.

Ovaj Zakon objavljen je u "Službenom listu Crne Gore" br. 152/2022 od 30.12. 2022. godine, a stupa na snagu danom objavljivanja u "Službenom listu Crne Gore".